Hubert de Givenchy

Bakgrunn

Hubert de Givenchy kom fra en gammel adelsfamilie med venetianske røtter. Familien ble adlet i 1713 . Hans eldre bror Jean-Claude Taffin de Givenchy (1925–2009) arvet adelstittelen marki fra faren som gikk bort i 1930. Familjen eide gobelinfabrikkene Manufactures des Gobelins i Paris og Beauvais, der familien også var bosatt.

Karriere

Takket være familiens velstand kunne Hubert de Givenchy åpne eget motehus etter å ha vært lærling hos Jacques Fath, Robert Piguet, Lucien Lelong og Elsa Schiaparelli. Allerede den første kolleksjonen ble en suksess, takket være hans unike stil og PR-arbeidet som hans venninne Bettina Grazini stod bak. Grazini skulle bli hans sekretær gjennom mange år og var selskapets ansikt utad. Han oppkaltde også separat bluse i hennes ære, Bettinablusen. Givenchys bror, Jean-Claude ble sjef for parfymeproduksjonen.
Givenchy er kjent for å ha utformet en stor del av den personlige og yrkesmessige garderoben for Audrey Hepburn som også ble hans muse og som spredte hans navn ved sine filmer og i moteblader som Vogue og Harper's Bazaar.
Givenchys mentor var den spanske moteskaperen Cristóbal Balenciaga. Da Balenciaga stengte sitt motehus i 1968 anbefalte han sine kunder å kle seg opp hos Givenchy som var på andre siden av gaten.

Kjent kundekrets

På 1950- oh 1960-tallet skulle han kle de mest glamorøse kvinner i verden, som Jacqueline Kennedy Onassis, Frederica von Stade, grevinne Mona von Bismarck (gift med interiørarkitekten Albrecht von Bismarck-Schönhausen, sønnesønn av Otto von Bismarck), hertuginne (Wallis Simpson) av Windsor, Gloria Guinness, Dolorés Guinness, Babe Paley, grevinne Jacqueline de Ribes,  baronesse Gabrielle Van Zuylen, Jayne Wrigtsman, Marella Agnelli, Rachel (Bunny) Mellon, baronesse Pauline de Rothschild, Greta Garbo, Lauren Bacall, Grace Kelly, Ingrid Bergman, prinsesse Lee Radziwiłł, Audrey Hepburn og keiserinne Farah Pahlavi. Ofte var disse kvinner kåret til de best kledde-lister verden over.

Interiør

Givenchy formgav ohså innredningen til Fords bilmerke Mercury i 1976 og innredningen til hotell Hilton i Brussel i  1977. I 1991 ble det holdt en utstilling på Musée de la Mode et du Costume Palais Galliera i Paris over hans 40-årige karriere.
Givenchy pensjonerte seg i 1995 fra sitt motehus etter 43 år i bransjen.

Kunstsamler

Hubert de Givenchy var ohså en stor kunstsamler med verker av Diego Giacometti (1902–1985), Georges Braque og Nicolas de Staël i sin samling. En stor del av hans private samling i Paris av møbler i Ludvig XIV (barokk), Ludvig XV (rokokko) og Ludvig XVIs stil ble solgt hos Christie's i Monaco den 20. desember 1993.
Givenchy eide tre hjm. Et hôtel particulier, Hôtel d'Orrouer fra 1700-tallets første halvdel i Paris, slottet Château du Jonchet fra 1600-tallets første halvdel i Eure-et-Loir og en liten villa Clos Fiorentina på Saint-Jean-Cap-Ferrat, som tidigere hadde tilhørt kunstsamlerne Pierre (1914–1986) og São Schlumberger (1929–2007).
Givenchy skrev mange forord til bibliografier om hans venner, blant dem Audrey Hepburn (1929–1993), Mona von Bismarck (1897-1983), Cristóbal Balenciaga (1895–1972), Henry Clarke (1918–1996) og Victor Skrebneski (f.1929), samt til en bok om kineserier i innredning.